L'Ajuntament de Sagunt destina més de 260.000 euros al foment de l'esport escolar
06 d’octubre 2017

![Imagen 1](/media/ji4o4ci0/88-miguel-chover.jpg)

La Junta de Govern Local, a proposta del delegat d’Esports Miguel Chover, ha aprovat hui destinar 262.694 euros al foment de l'esport escolar a través de l'oferta de mòduls de la temporada 2017/2018. Del total destinat, 250.651 euros s'han concedit a mòduls de grup, mentre que 12.043 euros s'han destinat a nou coordinadors de mòduls.

Els mòduls comprenen els següents esports: atletisme, bàsquet, handbol, futbol-sala, gimnàstica aeròbica, gimnàstica estètica, gimnàstica rítmica, lluita, multiactivitat, tennis i tennis de taula.

Estes activitats es desenvoluparan en les diferents instal·lacions esportives i educatives de la localitat. Les classes han començat el 2 d'octubre i finalitzaran el 31 de maig de 2018. En esta oferta s'ha acceptat a 1.335 xiquets i xiquetes d'edats compreses entre els 6 i els 16 anys.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-destina-mes-de-260-000-euros-al-foment-de-l-esport-escolar/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-destina-mes-de-260-000-euros-al-foment-de-l-esport-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-destina-mes-de-260-000-euros-al-foment-de-l-esport-escolar/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-destina-mes-de-260-000-euros-al-foment-de-l-esport-escolar/)